Landsrettens kendelse om ikke at henvise sagen til Sø- og Handelsretten, jf. retsplejelovens § 226, stk. 1, stadfæstes
Ret: Højesteret (3. instans)
Faggruppe: Civilsag — Almindelig civil sag
Sagsemner: Retspleje og civilproces;

/

UDSKRIFT
AF

HØJESTERETS ANKE- OG KÆREMÅLSUDVALGS DOMBOG

HØJESTERETS KENDELSE
afsagt mandag den 15. september 2008

Sag 201/2008

Århus Kommune

(advokat Lars Gregersen)

mod

Dansk Erhverv Arbejdsgiver som mandatar for F. Salling A/S

(advokat Lars Alexander Borke)

I tidligere instans er afsagt kendelse af Vestre Landsrets 15. afdeling den 13. marts 2008.

Procesbevillingsnævnet har den 16. maj 2008 meddelt tilladelse til, at kendelsen

indbringes for Højesteret.

I påkendelsen har deltaget tre dommere: Per Sørensen, Niels Grubbe og Poul Dahl Jensen.

Påstande
Kærende, Århus Kommune, har påstået landsrettens kendelse ophævet, således at sagen
fort-sat behandles ved Retten i Århus som første instans.

Indkærede, Dansk Erhverv Arbejdsgiver som mandatar for F. Salling A/S, har påstået

stadfæ-stelse.

Landsretten har udtalt, at kendelsen er afsagt uden kendskab til det nærmere indhold af

lands-rettens sag B-1640-07, som Århus Kommune havde henvist til i sit kæresvarskrift

for lands-retten, og hvori landsretten afsagde ankedom den 14. marts 2008.



/

- 2 -

Anbringender

Århus Kommune har til støtte for sin påstand bl.a. anført, at sagen ikke er af principiel

karak-ter. Overgangsbestemmelsen i sygedagpengelovens § 82, stk. 3, er klar, og

spørgsmålet om fortolkning af bestemmelsen har ikke længere principiel betydning, idet

Vestre Landsret alle-rede har taget stilling hertil i sagen B-1640-07.

I sagen B-1640-07 konstaterede landsretten, at den klare ordlyd af § 82, stk. 3, der støttes

af lovforslagets bemærkninger til bestemmelsen, må gå forud for en uoverensstemmende

be-mærkning til lovforslaget, og der ses ikke at være behov for at få prøvet dette

spørgsmål på ny.

Da landsretten afsagde sin kendelse, var sagen B-1640-07 optaget til dom, hvorfor der

allere-de på det tidspunkt ikke var behov for yderligere prøvelse af

fortolkningsspørgsmålet.

Dansk Erhverv Arbejdsgiver som mandatar for F. Salling A/S har til støtte for sin påstand

bl.a. anført, at sagen fortsat er principiel. Ordlyden af overgangsbestemmelsen i

sygedagpen-gelovens § 82, stk. 3, er i direkte modstrid med lovforslagets bemærkninger

til den nugælden-de § 78. Sygedagpengelovens § 82, stk. 3, har dermed fået et andet

indhold end tilsigtet af Folketinget.

Ved desuagtet ensidigt at lægge vægt på ordlyden af § 82, stk. 3, lader landsretten i sagen

B-1640-07 således en fejlagtig implementering af en lovbestemmelse være gældende ret.

Højesterets begrundelse og resultat

Sagen rejser et væsentligt spørgsmål om fortolkning af ikrafttrædelses- og

overgangsbestem-melserne i lov nr. 563 af 9. juni 2006 om sygedagpenge, som har generel

betydning for rets-anvendelsen.

Højesteret tiltræder derfor, at sagen angår et principielt retligt spørgsmål, og stadfæster

ken-delsen.

Thi bestemmes :



/

- 3 -

Landsrettens kendelse stadfæstes.